Primavera

= = = Primavera =

**Maija Isola (1949-2001)[[image:maija.png align="right"]]**
Maija Isola syntyi vuonna 1927 Riihimäellä. Vuonna 1949, vain 22-vuotiaana, hän suunnitteli opiskellessaan ensimmäiset painokankaansa julkiseen tuotantoon. Yritys oli Marimekon edeltäjänä tunnettu Printex Oy. Sen jälkeen hän jatkoi työskentelyään Marimekolle aina vuoteen 1987. Häntä voidaan pitää ehkäpä Marimekon tunnetuimpana suunnittelijana. Marimekkovuosien jälkeenkin hän toimi vapaana taitelijana ja on jättänyt suomalaiseen kulttuuriin lähtemättömän vaikutuksen ja ollut tekemässä sitä tunnetuksi ympäri maailmaa. (Maija Isola n.d., Ruotsi 2005.)

Aikana jona hän työskenteli Marimekolla, hän ehti suunnitella yli 500 painokangasta, joskin kaikkia ei luonnollisestikaan otettu tuotantoon. Hän oli innovatiivinen ja sai vaikutteita toimiessaan samalla vapaana taitelijana. Hän harrasti matkustelua ja se näkyy hänen värikylläisestä kuviomaailmastaan. Vaikutteita hän haki myös perinteisestä kansantaiteesta ja modernista kuvataiteesta, sekä luonnon muotokielestä. Ensimmäinen kokonainen painokangassarja oli nimeltään ”Luonto”, jonka hän toteutti projisoimalla kasveista otettuja valokuvia suoraan kankaalle, vuosi oli 1957. (Ruotsi 2005, Pennanen 2005.)

Vuodesta 1961 vuoteen 1987 Isola toimi freelancerina Marimekolle. Tältä ajalta ovat peräisin mm. tunnetut kuosit ”Unikko” ja ”Primavera” (Pennanen 2005). Vuodesta 1962 lähtien hänen tyttärensä Kristina Isola toimi hänen apulaisenaan ja vuodesta 1979 lähtien toimivat he yhdessä suunnitteluparina. Kristina Isola työskentelee edelleen Marimekolle (Kristiina Isola n.d).

[[image:prima.jpg align="left"]]

 * Maija Isolan jälki suomalaiseen kulttuuriin**

1950- ja 1960-luvuilla Isolan painokuosien julkistamisen jälkeen voidaan sanoa alkaneen jopa sisustusvallankumouksen. Näiden kankaiden suosio ei ole vuosien myötä himmentynyt, vaan nykyään uustuotannossa olevat retrokuosit ovat suositumpia kuin koskaan. Kuosit ovat levinneet ympäri maailmaa, ja Marimekolla on jälleenmyyjiä useissa eri maissa, jotka tekevät Maija Isolaa ja suomalaista kulttuuria tunnetuksi. Maija Isolan vaikutus ei ole päättynyt hänen kuolemaansa. Hänestä ja hänen tuotannostaan on julkaistu myös kirja, ja vuonna 2005 oli hänen työstään laajamittainen näyttely Designmuseossa. Edelleen hänen painokankaistaan on yli 50 tuotannossa. (Pennanen 2005.)

Maija Isola on suunnitellut Marimekolle tunnetun kuosin Primaveran. Suunnittelun lähtökohtana on Euroopan ja erityisesti Pariisin kukkaloisto. Hehkeän tyylitelty kehäkukka kuvio on suunniteltu vuonna 1974. Nykyään kuosi on tullut tutuksi Marimekon ja Iittala groupin vuonna 2003 yhteistyönä tehdystä keittiötarvike ja astia sarjasta. Kristiina Isola, Maija Isolan tytär on muokannut kuvion jokaiseen tuotteeseen sopivaksi. Tuotteiden värit vaihtuvat kausittain. (Kristiina Isola, n.d., Pennanen 2005.) Tuoteperheeseen kuuluu tuotteita lahjoiksi, keittiöön ja kattauksiin. Primavera kukkii lautas- ja pöytäliinoissa, lautasissa, kupeissa ja esimerkiksi peltipurkeissa. (Iittala ja Marimekko loivat yhteisen tuoteperheen 2003.)
 * Primavera**




 * LÄHTEET:**

Iittala ja Marimekko loivat yhteisen tuoteperheen. 2003. Markkinointi ja mainonta. Viitattu 14.8.2009. [|Http://www.marmai.fi] hakusana marimekko.

Kristiina Isola. // N.d. Marimekon internetsivut. Viitattu 14.8.2009. http: // //marimekko.fi/. suunnittelijat, Kristiina Isola. // Maija Isola. N.d. Marimekon internetsivut. Viitattu 14.8.2009. http: marimekko.fi/. suunnittelijat, Maija Isola. Maija Isola. Viitattu 15.8.2009. http://www.mtv3.fi/koti/sisustaminen/salat.shtml/2005?371282

Maija Isola patterns from Marimekko. 2006. Design Finland -The Latest from the world of Finnisg Design. Viitattu 12.8.2009. http://designfinland.blogs.com

MaRiMeKKo’s blog. 2004. Viitattu 12.8.2009. http://www.bloggang.com/viewdiary.php?id=marimekko&month=06-2007&date=29&group=1&gblog=73

Ruotsi, S. 2005. Maija Isola –taiteilija, suunnittelija, matkailija. Deko 2.

Pennanen, T. 2005. Maija Isola –voima niin että paukkuu. Viitattu 13.8.2009. [|http://plaza.fi]. ellit, koti, sisustus.